CELEX: 32012D0143
Language: lt
Date: 1329177600000
Title: 2012/143/ES: 2012 m. vasario 14 d. Tarybos sprendimas dėl Europos Sąjungos pozicijos dėl Jungtinių Tautų Europos ekonomikos komisijos taisyklės dėl pėsčiųjų saugos projekto ir dėl Jungtinių Tautų Europos ekonomikos komisijos taisyklės dėl šviesos diodų (LED) maitinimo šaltinių projekto

9.3.2012   
            
            
               LT
            
            
               Europos Sąjungos oficialusis leidinys
            
            
               L 71/3
            
         TARYBOS SPRENDIMAS
   2012 m. vasario 14 d.
   dėl Europos Sąjungos pozicijos dėl Jungtinių Tautų Europos ekonomikos komisijos taisyklės dėl pėsčiųjų saugos projekto ir dėl Jungtinių Tautų Europos ekonomikos komisijos taisyklės dėl šviesos diodų (LED) maitinimo šaltinių projekto
   (2012/143/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas) (1), ypač į jo 4 straipsnio 2 dalies antrą įtrauką,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (2),
   kadangi:
   
               (1)
            
            
               Jungtinių Tautų Europos ekonomikos komisijos (JT EEK) taisyklės dėl motorinių transporto priemonių patvirtinimo, susijusio su pėsčiųjų sauga, suvienodintų nuostatų (3) projekte ir JT EEK taisyklės dėl šviesos diodų (LED) maitinimo šaltinių patvirtinimo, atsižvelgiant į patvirtintų signalinių žibintų sudedamųjų dalių motorinėse transporto priemonėse ir jų priekabose, suvienodintų nuostatų (4) projekte pateikiami standartizuoti reikalavimai, kuriais siekiama pašalinti technines kliūtis 1958 m. susitarimo susitariančių šalių prekybai variklinėmis transporto priemonėmis ir užtikrinti, kad tų transporto priemonių sauga ir apsauga būtų aukšto lygio;
            
         
               (2)
            
            
               reikėtų apibrėžti Sąjungos poziciją dėl tų taisyklių projektų ir sudaryti sąlygas Sąjungai, atstovaujamai Komisijos, balsuoti už tų projektų priėmimą;
            
         
               (3)
            
            
               taisyklių dėl pėsčiųjų saugos ir dėl šviesos diodų maitinimo šaltinių projektai turėtų būti įtraukti į variklinių transporto priemonių ES tipo patvirtinimo sistemą,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas JT EEK taisyklės dėl motorinių transporto priemonių patvirtinimo, susijusio su pėsčiųjų sauga, suvienodintų nuostatų, projektas, kaip pateikta dokumente ECE TRANS/WP.29/2010/127.
   2 straipsnis
   Patvirtinamas JT EEK taisyklės dėl šviesos diodų (LED) maitinimo šaltinių patvirtinimo, atsižvelgiant į patvirtintų signalinių žibintų sudedamųjų dalių motorinėse transporto priemonėse ir jų priekabose, suvienodintų nuostatų projektas, kaip pateikta dokumente ECE TRANS/WP.29/2010/44 kartu su klaidų ištaisymu.
   3 straipsnis
   Sąjunga, atstovaujama Komisijos, būsimajame JT EEK pasaulio transporto priemonių taisyklių derinimo forumo administracinio komiteto posėdyje balsuoja už 1 ir 2 straipsniuose nurodytų JT EEK taisyklių projektus.
   4 straipsnis
   Vadovaujantis 2007 m. rugsėjo 5 d. Europos Parlamento ir Tarybos direktyvos 2007/46/EB, nustatančios motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (5), 35 ir 36 straipsniais, pripažįstama, kad JT EEK taisyklės dėl motorinių transporto priemonių patvirtinimo, susijusio su pėsčiųjų sauga, suvienodintų nuostatų projekto ir 2009 m. sausio 14 d. Europos Parlamento ir Tarybos reglamento (EB) Nr. 78/2009 dėl motorinių transporto priemonių tipo patvirtinimo, susijusio su pėsčiųjų ir kitų pažeidžiamų eismo dalyvių apsauga (6), I priedo 3.1, 3.3, 3.4 ir 3.5 punktuose nustatyti reikalavimai yra lygiaverčiai.
   5 straipsnis
   1 ir 2 straipsniuose nurodyti JT EEK taisyklių projektai tampa variklinių transporto priemonių ES tipo patvirtinimo sistemos dalimi.
   6 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
   
      Priimta Briuselyje 2012 m. vasario 14 d.
      
         
            Tarybos vardu
         
         
            Pirmininkas
         
         M. LIDEGAARD
      
   
   
      (1)  OL L 346, 1997 12 17, p. 78.
   
      (2)  2012 m. sausio 19 d. pritarimas (dar nepaskelbta Oficialiajame leidinyje).
   
      (3)  JT EEK dokumentas ECE TRANS/WP.29/2010/127.
   
      (4)  JT EEK dokumentas ECE TRANS/WP.29/2010/44.
   
      (5)  OL L 263, 2007 10 9, p. 1.
   
      (6)  OL L 35, 2009 2 4, p. 1.